钦定古今图书集成/历象汇编/岁功典/第060卷 > 埽花游〈秋声〉 王沂孙
## 钦定古今图书集成/历象汇编/岁功典/第060卷 > 埽花游〈秋声〉 王沂孙

商飙乍发，渐淅淅初闻，萧萧还住。顿惊倦旅。背青灯
吊影，起吟愁赋，断续无凭，试立荒庭听取。在何许？但
落叶满阶，惟有高树。　迢遥归梦阻。正老耳难禁，病
怀凄楚。故山院宇。想边鸿孤唳，砌虫私语，数点相和。
更著芭蕉细雨，避无处？这闲愁夜深尤苦？